**Litéri Közös Önkormányzati Hivatal**

**8196 Litér, Álmos u. 37.**

**Előterjesztés**

**Döntés a Bursa Hungarica Felsőoktatási Önkormányzati Ösztöndíjrendszerhez való csatlakozásról 2022. évi pályázati forduló**

**tárgyú napirendi ponthoz**

**Képviselő-testületi ülés**

**2021. szeptember**

**Tisztelt Képviselő-testület!**

Az Emberi Erőforrások Támogatáskezelő meghirdette a Bursa Hungarica Felsőoktatási Önkormányzati Ösztöndíjrendszer 2022. évi pályázati fordulóját hátrányos helyzetű, szociálisan rászoruló fiatalok felsőoktatási tanulmányainak támogatására.

Pályázati kiírás a [www.emet.gov.hu](http://www.emet.gov.hu) oldalról tölthető le.

Litér Község Önkormányzata évek óta részt vesz a Bursa Hungarica Ösztöndíjpályázatban, támogatva ezzel a litéri tehetséges gyerekeket.

Javaslom, hogy Önkormányzatunk idén is csatlakozzon a Bursa Hungarica Ösztöndíjpályázathoz.

**Csatlakozási nyilatkozat beküldési határideje 2021. október 1.**

***Határozati javaslat***

***Litér Község Önkormányzata Képviselő-testületének***

***……/2021. (IX…...) Lkt. határozata***

Litér Község Önkormányzata Képviselő-testülete úgy határozott, hogy csatlakozik a Bursa Hungarica Felsőoktatási Önkormányzati Ösztöndíj-pályázat 2022. évi fordulójához.

A Képviselő-testület felhatalmazza a Polgármestert, hogy csatlakozási szándéknyilatkozatot aláírja, visszaküldje az Emberi Erőforrások Támogatáskezelő részére, majd ezt követően a pályázat kiírásának közzétételéről a helyben szokásos módon gondoskodjon.

Felelős: Varga Mihály polgármester

Határidő: 2021. október 1.

Az A típusú ösztöndíjpályázatra azok **a települési önkormányzat területén lakóhellyel rendelkező,** **hátrányos szociális helyzetű** felsőoktatási **hallgatók** jelentkezhetnek, akik felsőoktatási intézményben (felsőoktatási hallgatói jogviszony keretében) **teljes idejű (nappali munkarend)** alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

*Az ösztöndíjra pályázhatnak a 2021 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2022 őszén már nem áll fenn, úgy a 2022/2023. tanév első félévére eső ösztöndíj már nem kerül folyósításra.*

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2021/2022. tanév második félévére a beiratkozott hallgató aktív hallgatói jogviszonnyal rendelkezzen.

**Nem részesülhet ösztöndíjban az a pályázó, aki:**

* a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.

**"B" típusú pályázatra**

A Bursa Hungarica Ösztöndíjban az 51/2007. (III.26.) Kormányrendelet 18. § (2) bekezdése alapján kizárólag a települési önkormányzat területén **állandó lakóhellyel** (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok **a települési önkormányzat területén lakóhellyel rendelkező, hátrányos szociális helyzetű fiatalok** jelentkezhetnek, akik:

**a) a 2021/2022. tanévben utolsó éves, érettségi előtt álló középiskolások;**

**vagy**

**b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek;**

és a **2022/2023. tanévtől kezdődően** felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**Nem részesülhet ösztöndíjban az a pályázó, aki:**

* a Magyar Honvédség és a rendvédelmi feladatot ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.

**A pályázók közül csak azok részesülhetnek ösztöndíjban, akik a 2022. évi felsőoktatási felvételi eljárásban először nyernek felvételt felsőoktatási intézménybe és tanulmányaikat a 2022/2023. tanévben ténylegesen megkezdik**.

**A pályázat rögzítésének és az önkormányzathoz történő benyújtásának határideje:**

**2021. november 5.**

Az elbírálás során az ösztöndíjrendszer elbírálására elfogadott szabályzata alapján kell, hogy eljárjon.

Az Ösztöndíjpályázat szabályzatának 8. pontjában szereplő jövedelemhatár jelenleg **300%**

**(85 500 Ft)**

Kérem a Tisztelt Bizottsági tagokat, képviselőket, hogy az Ösztöndíjpályázat szabályzatában szereplő jövedelemhatárról dönteni szíveskedjen.

*Határozati javaslat*

***Litér Község Önkormányzata Képviselő-testületének***

***……/2021. (IX. .) Lkt. határozata***

Litér Község Önkormányzata Képviselő-testülete úgy határoz, hogy a Bursa Hungarica Felsőoktatási Önkormányzati Ösztöndíjpályázat Szabályzatának 8. pontjában szereplő jövedelemhatárt ……….%-ban állapítja meg.

A Képviselő-testület megbízza a Polgármestert a szükséges intézkedések megtételével.

Felelős: Varga Mihály polgármester

Határidő: azonnal

Litér, 2021. szeptember 20.

Varga Mihály

polgármester